વીડિયોકોનને લોન આપનારી બેંકોએ એસબીઆઈની આગેવાનીમાં અપીલ કરી છે કે, હવેના ૧૮૦ દિવસમાં નિલામી કરીને આ કંપનીના નવા માલિકની નિમણૂક કરવામાં આવે. ત્યાર પછી જૂના માલિકોનું કંપની પરનું નિયંત્રણ સંપૂર્ણપણે હટાવી દેવામાં આવે. વીડિયોકોન વેણગોપાલ ધૂતની મુખ્ય કંપની છે. આ કંપનીએ બેંકો પાસેથી હજારો કરોડની લોન લીધી હતી. હાલ વીડિયોકોન ઈન્ડસ્ટ્રીઝ સામેની નેશનલ કંપની લૉ ટ્રિબ્યુનલની અરજી સ્વીકારાઈ છે, જ્યારે વીડિયોકોન ટેલિકોમ સામેની અરજીની સુનવણી ચાલી રહી છે.